Die geriewe is regtig pragtig en ons het niks gekort nie. Ons het heerlik gerus en was gereed vir die reis verder die volgende dag. Die gasheer en gasvrou was baie vriendelik. Al kommentaar wat ek wel het is dat die aanwysing na Croydon Cottage se afdraai in die aand nie goed sigbaar is nie.
Dankie Martin. Skies vir die padtekens. Die op die R56 is al wat ons mag opsit. Vra volgende keer dan pin drop ek vir julle.
Mens kry meer as wat die foto's vertel. 'n Pragtige plaas met 'n lieflike atmosfeer en die kamer was silwerskoon. Ons het bietjie rondgeloop en foto's geneem en die atmosfeer is heerlik Karoo plaas. Glen en Roz was ontsettend vriendelik en ek kan net geen negatiewe kommentaar los nie. Ons sal weer teruggaan soontoe. 'n Oasis in Steynsburg.
Baie vriendelike en toegewayde diens. Die cottage is baie netjies en skoon. Alles beskikbaar wat moontlik nodig is. Goeie waarde vir geld. Baie dankie.
Uit die staanspoor was die verblyf 'n vriendelike, gasvrye ervaring in 'n keurige en goed toegeruste kothuis om in enige besoeker se behoeftes te voldoen.
Ons het heerlik by Croydon Cottage oornag. Die gasvrou doen baie moeite en gee aandag aan detail. Dit is 'n baie skoon en netjiese kamer.